open-index/open-wikipedia-markdown huggingface dataset:
נבחרת קוראסאו בכדורגל

**נבחרת קוראסאו בכדורגל**, היא נבחרת הכדורגל הלאומית של קוראסאו. הגוף המפקח על הנבחרת הלאומית ועל הכדורגל בקוראסאו היא התאחדות הכדורגל של קוראסאו החברה בפיפ"א ו-CONCACAF.

משחקה הבינלאומי הראשון של הנבחרת היה בשנת 1934 תחת השם קוראסאו. בשנת 1948 הישות של הטריטוריה של קורסאו אוחדה אל תוך האנטילים ההולנדיים, אך הנבחרת הלאומית המשיכה להשתמש בשם קוראסאו עד 1958. בשנת 2010, עם פירוק האנטילים ההולנדיים לישויות מדיניות שונות חדלו ההתאחדות והנבחרת הלאומית של האנטילים ההולנדיים להתקיים. נבחרת קוראסאו בכדורגל ירשה אותה כחברה בפיפ"א ואילו סנט מארטן ובונייר הקימו התאחדויות ונבחרות לאומיות, אך טרם התקבלו כחברות בפיפ"א.

ב-19 בנובמבר 2025 העפילה לראשונה לגביע העולם בכדורגל, לאחר שסיימה בתיקו 0-0 נגד ג'מייקה, וסיימה ראשונה בבית המוקדמות.

## כל [[גביע העולם בכדורגל|גביעי העולם]]

:*משחקי תיקו כוללים גם משחקים שהוכרעו בבעיטות הכרעה

## [[גביע הזהב של CONCACAF|כל אליפויות CONCACAF/גביע הזהב]]

:*משחקי תיקו כוללים גם משחקים שהוכרעו בבעיטות הכרעה

## [[ליגת האומות של CONCACAF]]

:*משחקי תיקו כוללים גם משחקים שהוכרעו בבעיטות הכרעה

## שיאי שחקנים
נכון ל-18 בנובמבר 2025. *לאחר המשחק מול *
:*שחקנים *'מודגשים** הם שחקנים שעדיין פעילים.''.

=== שיאני ההופעות ===



=== מלכי השערים ===
[[קובץ:Rangelo Janga - CFR Cluj - Lazio 0-0 (52708030334) (cropped).png|ממוזער|**ראנג'לו יאנגה''' מלך שערי (21) נבחרת קורסאו בכל הזמנים.|323x323 פיקסלים]]

## מלבישות

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קוראסאו
קטגוריה:קוראסאו: כדורגל
סטרייט'ס

**חברת אהרן סטרֶייט**, שמוצריה משווקים תחת המותג **סטריֶיט'ס** (באנגלית: **** - **Streit's**) היא חברת מזון כשר אמריקאית שבסיסה בניו יורק סיטי.

החברה, שבבעלות משפחת סטרייט, ידועה בעיקר בשל המוצר הנמכר ביותר שלה, "מצות סטרייט". החברה מחזיקה כ-40% משוק המצות בארצות הברית והיא המתחרה העיקרית בתחום זה של חברת מנישביץ.

## היסטוריה
החברה נוסדה ברחוב פיט שבלואר איסט סייד של ניו יורק בשנת 1916 על ידי אהרן סטרייט (שטרַייט), מהגר יהודי מאוסטריה. בשנות פעילותה הראשונות ייצרה החברה מצות יד, ובשנת 1925 הפכה לחברה רשמית ועברה לרחוב ריווינגטון . עם הצלחת שיווק המצות, רכש סטרייט גם את הבניינים הסמוכים, והחברה פועלת גם ב בקומפלקס בן 4,400 מ"ר בלב מנהטן.

מתחם החברה לצד מוסדות מזון היסטוריים אחרים: "המעדנייה של כץ" ומאפיית הקניש של יונה שימל, נשארו כשרידים להיסטוריה היהודית של הלואר איסט סייד.

החברה עשתה מאמצים להתאים את עצמה לתהליך הג'נטריפיקציה שעובר האזור כולו, בשלב מסוים נבחנה אפשרות להקמת בית קפה או פאב שיגישו גם מצות, ולהשתלב במגמה החדשה של החיים ברובע.

מפעל המצות של החברה מייצר בממוצע 16,000 פאונד מצות בכל יום. המפעל פועל 20 שעות ביממה. תנאי הכשרות מחמירים ועד שלב ההוצאה מהתנור, מותרת הגישה לבצק רק ליהודים שומרי שבת. התהליך כולו מתנהל תחת השגחתם של משגיחי כשרות, בהקפדה על דרישות ההלכה כמו משך זמן האפייה.

ב-2007 פורסם כי שטח המפעל יימכר תמורת 25 מיליון דולר, ייהרס, ובמקום  יבנו דירות יוקרה. התוכנית לא יצאה לפועל.

## קישורים חיצוניים
* 
* 
* 

קטגוריה:חברות מזון אמריקאיות
קטגוריה:מותגי מזון
קטגוריה:יהדות ארצות הברית
קטגוריה:לואר איסט סייד
אשר בן-אבו

**אשר בן-אבו** (נולד בט"ו תשרי ה'תשמ"ד, 22 בספטמבר 1983) הוא קומיקאי, שחקן, במאי ומוזיקאי ישראלי. חבר בהרכב הקומי אנדרדוס.

## ביוגרפיה
נולד באשדוד וגדל בגבעת שמואל. למד בבית הספר היסודי ממ"ד 'שילה' בקריית אונו, בישיבת גבעת שמואל, בישיבת בני עקיבא כפר הרא"ה ובישיבת ההסדר במעלות. את שירותו הצבאי עשה כמדריך בפנימייה הצבאית התורנית לפיקוד אור עציון, לצד יאיר יעקבי. לאחר מכן למד מוזיקה וקולנוע ברימון בית ספר למוסיקה.

### קריירה
ב-2011 פנו אליו נדב נוה ויאיר יעקבי, והציעו לו להצטרף להרכב דתי-קומי שהם מקימים יחד עם מתן צור. בן-אבו הצטרף להרכב והרביעייה הקימה את הרכב אנדרדוס. ההרכב התחיל את דרכו בסרטוני רשת קצרים ביוטיוב, שתוך זמן קצר הפכו לוויראליים וזכו לעשרות מיליוני צפיות.

במקביל, סיים לימודי תואר ראשון באקדמיה למוזיקה, ופתח בקריירה מוזיקלית עצמאית. בפברואר 2019 הופיע בגולה, ומיד אחר כך הוציא את סינגל הבכורה שלו 'בכל בוקר'.

הנחה שתי סדרות בערוץ מאיר לילדים: "טוק טוק" ו"משחקי טוק טוק". והשתתף בערוץ בסדרה חקירה בין ממדית ובסדרות נוספות בערוץ.

ב-2022 העלה בן אבו מופע סטנדאפ אישי הנקרא "על ספת הפסיכולוג".

כמו כן, בן-אבו מלמד במגמת מוזיקה באולפנת שירת הים ובאמי"ת מודיעין.

בעבר היה בעל טור קבוע בעיתון "עולם קטן".

הוא בעל ערוץ יוטיוב עם למעלה מ-460 אלף צפיות.

## חיים אישיים
נשוי לנריה (בתו של נעם ארנון), להם חמישה ילדים, והם מתגוררים במלאכי השלום.

## קישורים חיצוניים

## הערות שוליים

קטגוריה:קומיקאים ישראלים
קטגוריה:בוגרי ישיבת בני עקיבא גבעת שמואל
קטגוריה:בוגרי ישיבת כפר הרא"ה
קטגוריה:בוגרי רימון בית ספר למוסיקה
קטגוריה:אשדוד: מוזיקאים
קטגוריה:גבעת שמואל: אישים
קטגוריה:בוגרי ישיבת מעלות
קטגוריה:מתנחלים
קטגוריה:מעלה מכמש: אישים
קטגוריה:רצים למשנה: שחקנים
קטגוריה:ישראלים שנולדו ב-1983
בודאניב

**בודאניב** (באוקראינית: **Буданів**; בפולנית: **Budzanów**, נהגה: בוּדזאנוב; ברוסית: **Буданов**, נהגה: בודאנוב; ביידיש: **ביזינעוו**, **בודזאנוב**, **בוזניב**, **בודזאנאוו** או **בודזאנאב**) הוא כפר במחוז טרנופול שבמערב אוקראינה, בו שכנה עד השואה קהילה יהודית.

## תולדות היישוב
היישוב בודאניב, השוכן על שתי גדותיו של נהר סרט, נזכר לראשונה בשנת 1549, עת הוענקו לו זכויות עירוניות. לצדו נבנתה טירה, אשר נהרסה לאורך השנים בפשיטות המונגולים, הקוזקים והטורקים.

בתקופת מלחמת העולם הראשונה נפגע היישוב בשל קרבתו לחזית הלחימה, וחלקו הגדול הועלה באש. כמו כן, מעמדו העירוני של היישוב ניטל ממנו.

## יהודי בודאניב
התיעוד הראשון לישיבת יהודים בבודאניב הוא מראשית המאה ה-17, ומראשית המאה ה-18 פעלה במקום קהילה עצמאית. בשלהי המאה ה-18 כיהן בקהילה הרב דוד שלמה אייבשיץ.

בסוף המאה ה-19 נמנו ביישוב 1,887 יהודים, מתוך 4,661 תושבים. בקהילה פעלו חסידויות שונות, והיא נחשבה לענייה ביחס לקהילות אחרות.

במהלך מלחמת העולם הראשונה נפגעו יהודי היישוב, ובית הכנסת ובית המדרש שבכפר הועלו באש בידי הרוסים. בסוף המלחמה פרעו ביהודי היישוב קבוצותיו של סימון פטליורה, תוך אונס נשים, ובקיץ 1919 פרעו ביהודי המקום חיילי הצבא הכחול, תוך התעללות ביהודים חרדים. כתוצאה מכך, עזבו את היישוב רבים מיהודיו. בין מלחמות העולם כיהן ביישוב הרב אורי-שרגא באב"ד (נספה בשואה).

ארגונים ציוניים פעלו ביישוב משנת 1902, ובשנות העשרים והשלושים פעלו במקום סניפי הציונים הכלליים, פועלי ציון והרוויזיוניסטים. תנועת הנוער המרכזית ביישוב הייתה גורדוניה. טרם פרוץ מלחמת העולם השנייה חיו ביישוב למעלה מ-1,200 יהודים.

### בשואה
[ממוזער|250px|[אנדרטה לזכר יהודי בודאניב שנספו בשואה, בבית העלמין הדרום]]
עם כניסת הצבא האדום ליישוב, ב-17 בספטמבר 1939, המוסדות היהודיים בו נסגרו, ועסקי היהודים הולאמו. עם פרוץ מבצע ברברוסה, ביוני 1941, גויסו גברים יהודים מהכפר לצבא האדום, והוצאו מהיישוב. עם נסיגת הסובייטים, רצחו איכרי הסביבה האוקראינים את יהודי הכפרים שבסביבת היישוב, ובבודאניב עצמה נערכה ביזה של חנויות היהודים.

ב-2 ביולי 1941 נכנסו לבודאניב הגרמנים, והמשטרה האוקראינית, שקיבלה שליטה במקום, לקחה יהודים לעבודות כפייה שונות, ובהן קבורת הנרצחים באזור. כמו כן, נערכה ביזה בבתי היהודים. באותו חודש הוקם ביישוב יודנרט בראשות פייביש איינלגר, אשר נצטווה למסור לגרמנים תשלומי כופר גבוהים, חפצי ערך וזהב, ולספק יהודים לעבודה כפייה במחנות עבודה שונים ובאזור היישוב. בנוסף, יהודי היישוב חויבו בנשיאת סרט עם מגן דוד על זרועם, ובתליית מגן דוד בשערי בתיהם.

באוקטובר 1942 צוו יהודי היישוב לעבור תוך שלושה ימים לגטו טרמבובלה, והרכוש המועט שלקחו עמם לדרך נלקח מהם על ידי אוקראינים. במקביל, נבזזו בתי היהודים המגורשים, בתי התפילה ביישוב פורקו, ומצבות בית העלמין היהודי נלקחו לריצוף רחובות הכפר. רוב יהודי הכפר הועברו מהגטו למחנות ההשמדה, ונספו בהם. כ-200 יהודים שהצליחו להימלט, ולשוב לבודאניב, נרצחו בידי שוטרים אוקראינים.

כ-17 יהודים מהכפר שרדו את השואה במקומות מסתור, וכ-50 שרדו לאחר שנמלטו לתוככי ברית המועצות.

## קישורים חיצוניים

* 
* בודזאנוב באתר מרכז מורשת יהדות פולין
* 
* 
* 

קטגוריה:שואת יהודי אוקראינה
קטגוריה:מחוז טרנופול: עיירות יהודיות
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
נרי הורוביץ

**נרי הורוביץ** (נולד בשנת 1978) הוא קצין מילואים בצה"ל בדרגת תת-אלוף, אשר שימש בתפקידו האחרון קצין תותחנים ראשי. קודם לכן שימש מפקד חטיבת האש 282 ומפקד עוצבת אדירים.

## ביוגרפיה
הורוביץ נולד וגדל בשכונת רמת ורבר בעיר פתח תקווה, לאב ממוצא פולני ולאם ממוצא עיראקי. למד בפתח תקווה בבית הספר היסודי קפלן, בחטיבת הביניים בן-גוריון ובתיכון בן-גוריון.
### שירות צבאי
הורוביץ התגייס לצה"ל בשנת 1996. הוא החל את שירותו הצבאי בגדוד 55 בחיל התותחנים.

בשנת 2009 הועלה לדרגת סא"ל ומונה למפקד גדוד 402 באגד ארטילרי 215. בשנת 2011 מונה לקצין אג"ם של חיל התותחנים, ולאחר מכן שימש מפקד צוות במכללה לפיקוד טקטי, בה היה חניך במחזור הראשון. בשנת 2014 הועלה לדרגת אל"ם ומונה למפקד עוצבת אדירים ומפקד סיוע האש של עוצבת הגליל, ושימש בתפקידיו עד שנת 2016. בספטמבר 2016 מונה למפקד עוצבת גולן (אגד 282) ושירת בתפקיד עד מאי 2019. בתפקיד זה הוביל את השינוי והמעבר מאגד ארטילרי לחטיבת האש 282 - מהלך שלימים יושם בכל צה"ל.

ב-6 ביולי 2020 הועלה לדרגת תא"ל וב-14 ביולי נכנס לתפקידו כקצין תותחנים ראשי וכיהן בתפקיד זה עד ספטמבר 2023. בתפקידו כקצין תותחנים ראשי הוביל שינויים בחיל, שינויים אותם יישם בתפקידו הקודם כמפקד אגד ארטילרי. השינוי כלל שינוי מבני במבנה הארגוני של האגד, וכן שינוי תפיסתי: הטמעת תג יחידה חדש וסיכת יחידה חדשה.

### לאחר השירות הצבאי
ביולי 2024 מונה ליועץ אסטרטגי לחברת ATTIS.

### השכלה
הורוביץ בעל תואר ראשון בהיסטוריה מטעם האוניברסיטה העברית במסגרת לימודיו במחזור הראשון של המכללה לפיקוד טקטי, תואר שני במנהל עסקים מטעם אוניברסיטת בן-גוריון, ותואר שני נוסף בניהול משאבים אסטרטגיים במסגרת לימודיו באוניברסיטה לביטחון לאומי (National Defense University) שבוושינגטון הבירה.

### חיים אישיים
מתגורר בגדרה. נשוי ואב לארבעה ילדים.

## קישורים חיצוניים

* קצין התותחנים הראשי, תא"ל נרי הורוביץ, "The UAS as part of an Ecosystem of Leathalty", הרצאה בכנס הכטמ"ם הבינ"ל UVID 2022. בתאריך 9.11.22 (פורסם בYOUTUBE).
* 
* 
* קצין התותחנים הראשי, תא"ל נרי הורוביץ, כלים בלתי מאוישים כמרכיב באסטרטגית הביטחון של מדינת ישראל, מתוך UVID Dronetech 2021 - כנס הכלים המאוישים מרחוק, 10 בנובמבר 2021.
* קצין התותחנים הראשי, תא"ל נרי הורוביץ, "'האש פקטור' - מקדם הקטלניות של חיל התותחנים מלקחי של"ג ובמבט לאתגרי העתיד", באתר ISRAELDEFENSE, מתוך כנס הפעלת האש הבינ"ל Fire tech 2022 בסימן 40 שנים למלחמת 'שלום הגליל', 29 ביולי 2022.
* 
* 
* 
* 
* 
* 

## הערות שוליים

קטגוריה:בוגרי תיכון בן-גוריון (פתח תקווה)
קטגוריה:מפקדי גדודים בחטיבה 215
קטגוריה:מפקדי עוצבת אדירים
קטגוריה:מפקדי אגד ארטילרי 282
קטגוריה:קציני תותחנים ראשיים
קטגוריה:תתי-אלופים בצה"ל
קטגוריה:ישראלים שנולדו ב-1978
פאדי מקניר

**פטריק ג'יימס קולמן "פאדי" מקניר** (באנגלית: **Patrick James Coleman "Paddy" McNair**; נולד ב-27 באפריל 1995 בבליקלייר שבצפון אירלנד) הוא כדורגלן צפון אירי המשחק בעמדת הקשר האחורי בהאל סיטי, ובנבחרת צפון אירלנד.

## קריירה
פאדי מקניר התגלה בקבוצת הנוער של מנצ'סטר יונייטד בצפון אירלנד על ידי הסקאוט טוני קולטר בגיל 12, מקניר היה נוסע עם קבוצת הוער של יונייטד בחופשות מבית הספר. בסופו של דבר חתם מקניר על חוזה במנצ'סטר יונייטד ב-2011 לאחר שהרשים את סוכני הקבוצה בקבוצת הנוער הראשונה שלו בליקלייר קולטס בתפקיד הקשר. כאשר התאמן בקבוצת הנוער של יונייטד הוצב בעמדת הבלם על ידי מאמן קבוצת הנוער פול מקגינס.

את הופעת הבכורה שלו בקבוצה הבוגרת של מנצ'סטר יונייטד ערך ב-27 בספטמבר 2014 בניצחון 1–2 על ווסטהאם יונייטד בפרמייר ליג באצטדיון הביתי אולד טראפורד, במשחק הזה פתח מקניר מספר פציעות של שחקני הגנת הקבוצה. מקניר זכה לשבחים מהאוהדים ומהמאמן לואי ואן חאל על הגנתו החזקה והטובה. מקניר פתח במשחקים הבאים ועזר לקבוצתו ליצור רצף של ארבעה ניצחונות רצופים. ב-10 בפברואר 2015 האריך את חוזהו במנצ'סטר יונייטד עד יוני 2017.

ב-11 באוגוסט 2016 חתם לארבע שנים בסנדרלנד.

ב-26 ביוני 2018 חתם במידלסברו מהצ'מפיונשיפ.

ב-25 ביולי 2024 חתם בסן דייגו אשר עתידה להיכנס אל ה־MLS בשנת 2025, לכן הושאל אל וסט ברומיץ' אלביון.

ב-28 בינואר 2026 חתם בהאל סיטי.

## קישורים חיצוניים

* פרופיל, באתר מנצ'סטר יונייטד

קטגוריה:כדורגלנים צפון אירים
קטגוריה:קשרי כדורגל צפון אירים
קטגוריה:כדורגלני מנצ'סטר יונייטד
קטגוריה:כדורגלני סנדרלנד
קטגוריה:כדורגלני מידלסברו
קטגוריה:כדורגלני האל סיטי
קטגוריה:כדורגלני וסט ברומיץ' אלביון
קטגוריה:כדורגלני נבחרת צפון אירלנד
קטגוריה:כדורגלני יורו 2016
קטגוריה:ספורטאים זרים בארצות הברית
קטגוריה:בריטים שנולדו ב-1995
אוגוסטוס (ספר)

**אוגוסטוס** (באנגלית: **Augustus**) הוא רומן מכתבים היסטורי מאת הסופר האמריקאי ג'ון ויליאמס, העוסק בחייו של הקיסר הרומאי אוגוסטוס. זהו הרומן הרביעי והאחרון של ויליאמס.

## מבנה הספר
הספר בנוי בצורת רומן מכתבים, והוא מורכב כולו ממכתבים דמיוניים שכתבו אנשים המקורבים לאוגוסטוס. ישנם גם קטעי יומנים, והמחבר אף העתיק קטעים מחיבורו של טיטוס ליוויוס, וכן קטע מ-"תיאור מפעלותיו של אוגוסטוס האלוהי". בין כותבי המכתבים נמנים קיקרו, ברוטוס, אנטוניוס, אוקטביה, קלאופטרה, ליוויוס, סטראבון, מאיקנס, הורטיוס וניקולאוס איש דמשק. הספר נראה כמדויק היסטורית, אולם כפי שמציין המחבר בהקדמה "אם ישנה אמת ביצירה הזאת, היא אמת בדיונית יותר מאמת היסטורית, ואהיה אסיר תודה לקוראים אם יקבלו את דברי ככוונתם - כיצירה בדיונית לגמרי."

## עלילה
החלק הראשון של הספר מוקדש לאוגוסטוס, הנקרא בתחילה אוקטביאנוס. הוא מתאר את יחסיו עם דודו יוליוס קיסר, השולח אותו לאפולוניה כדי שלא יהיה מעורב בפוליטיקה הרומאית. לאחר מכן מתוארת דרך עלייתו לשלטון של אוגוסטוס, מלחמתו נגד ברוטוס וקסיוס ולאחר מכן נגד אנטוניוס וקלאופטרה. החלק השני מוקדש לבתו של אוגוסטוס יוליה, ההופכת בהדרגה מאישה אצילה ומכובדת, לאישה מושחתת רודפת תענוגות שאביה נאלץ לגרש אותה לאי פאנדאטריה שם היא כותבת את יומנה. החלק השלישי מורכב ממכתבים שאותם כותב אוגוסטוס בימיו האחרונים, לידידו ניקולאוס איש דמשק בהם הוא חולק את הרהוריו על מה שהמריץ אותו להפוך למנהיג רומא. בסוף הספר מובא מכתב מרופאו של אוגוסטוס אל סנקה, בו הוא מספר על מותו של אוגוסטוס, ועל כך שהמכתבים שלו לא הגיעו מעולם אל יעדם, כיוון שניקולאוס מת עוד לפני כן.

## תרגומים לעברית
* ג'ון ויליאמס, **אוגוסטוס**, תרגמה שרון פרמינגר, הוצאת ידיעות ספרים, 2013.

## קישורים חיצוניים
* 
* אריק גלסנר, על "אוגוסטוס", מאת ג'ון ויליאמס, המדור לספרות ב"7 לילות" של "ידיעות אחרונות", 29 בינואר 2013
* 
* 
* הספר "אוגוסטוס" באתר סימניה.
* 

## הערות שוליים

קטגוריה:ספרי 1972
קטגוריה:ספרי ידיעות ספרים
קטגוריה:ספרים אמריקאיים
קטגוריה:רומנים היסטוריים
אאולוס פוסטומיוס אלבינוס מגנוס

**אָאוּלוּס פּוֹסְטוּמְיוּס אַלְבִּינוּס מַגְנוּס** (בלטינית: **Aulus Postumius Albinus Magnus**; המאה ה-2 לפנה"ס) היה מצביא רומאי שפיקד על הכוחות הרומאיים בקרב סותול.

## ביוגרפיה
אאולוס היה ככל הנראה בנו של ספוריוס פוסטומיוס אלבינוס מגנוס. אחיו היה ספוריוס פוסטומיוס אלבינוס. 

אחיו שימש קונסול בשנת 110 לפנה"ס, בתחילת מלחמת יוגורתה. ספוריוס רצה לשים קץ למלחמה במהירות האפשרית, ועל כן גייס צבא והפליג לנומידיה. אולם יוגורתה, מלך נומידיה, בכוונה תחילה נמנע מעימות חזיתי והמלחמה התארכה מעבר לצפוי. ספוריוס היה מוכרח לחזור לרומא אם היה ברצונו להיבחר כקונסול גם בשנה הבאה, ועל כן מינה את אאולוס כמפקד והפליג חזרה לאיטליה. אאולוס שרצה לעשות את מה שאחיו נכשל בו, גייס בינואר של אותה שנה את הצבא והחל לנוע לכיוון העיר סותול, שם היה האוצר המלכותי של יוגורתה. מקום העיר כיום לא ידוע. פאולוס אורוסיוס מספר שאאולוס תקף בהזדמנות זו גם את העיר קאלאמה. 

סותול הייתה מבוצרת היטב, ואאולוס הטיל עליה מצור. יוגורתה העמיד פנים שברצונו בשלום, וכך הצליח להסיח את תשומת לבו של אאולוס. יוגורתה כיתר בחשאי את המחנה הרומאי, ותקף אותו בקרב סותול. הקרב היה קצר ובסופו הובסו הרומאים. אאולוס נלקח בשבי. יוגורתה הסכים לשחרר אותו בתנאי שייכרת עמו חוזה שלום. אאולוס נאלץ לעבור טקס משפיל במהלכו ננעצו בקרקע שני רומחים, ורומח נוסף מעליהם, והוא וכל אחד מחייליו נאלצו לעבור תחתיהם. אאולוס צווה לעזוב את אפריקה תוך עשרה ימים, וכך אכן עשה. הוא חזר לרמא והתקבל שם בזעם. מכאן ואילך לא ידוע עליו כמעט כלום.

## לקריאה נוספת
* גאיוס סאלוסטיוס קריספוס. **קאטילינה, יוגורתא, קטעים מדברי הימים**. תרגמה מרומית שרה דבורצקי. ירושלים, מוסד ביאליק, תשכ"ח (1968).

## הערות שוליים

קטגוריה:רומאים בתקופת הרפובליקה
קטגוריה:קונסולים ברפובליקה הרומית
Direct Hits

**Direct Hits** הוא אלבום אוסף של להקת הרוק האמריקאית הקילרס. האלבום יצא לאור ב-11 בנובמבר 2013 דרך חברת התקליטים איילנד רקורדס, והוא כולל סינגלים מארבעת אלבומי האולפן של הלהקה, ושני שירים חדשים נוספים: "Shot at the Night" ו-"Just Another Girl", שהופקו על ידי M83 וסטיוארט פרייס.

## רקע
בשנת 2013, במהלך סיבוב ההופעות Battle Born World Tour של הלהקה לקידום אלבומה הרביעי *[[Battle Born]]*, החלה הלהקה בהקלטת חומרים חדשים. השיר "Shot at the Night", שיצא לאור כסינגל הראשון מהאלבום, הופק על ידי אנטוני גונזלס מהלהקה M83, שהשתתף גם בסיבוב ההופעות השלישי של הלהקה Day & Age World Tour. סטיוארט פרייס, שבעבר עבד עם הלהקה על אלבום האולפן השלישי שלה *[[Day & Age]]* ועל השיר "Miss Atomic Bomb" מאלבום האולפן הרביעי של הלהקה, *Battle Born*, הפיק את השיר "Just Another Girl" שיצא לאור כסינגל השני מהאלבום.

לדברי סולן הלהקה, ברנדון פלאוורס, במקור שם האלבום תוכנן להיות *Cream*. פלאוורס סיפר בריאיון לאינדפנדנט כי "השם שהוצע תחילה, *Cream*, היה הרעיון שלי. הרעיון לשם הגיע משמו של אלבום האוסף הקודם שלנו, *[[Sawdust]]* (באנגלית: נסורת), שכלל שירי בי סייד, לכן היה הגיוני לקרוא לשירים הטובים ביותר שלנו *Cream* (באנגלית: קצפת)".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי הקילרס
קטגוריה:אלבומי אוסף באנגלית
קטגוריה:אלבומים שהופקו על ידי סטיוארט פרייס
קטגוריה:אלבומי רוק אלטרנטיבי
קטגוריה:אלבומי פוסט פאנק
קטגוריה:אלבומי זהב באוסטרליה
קטגוריה:אלבומי חברת איילנד רקורדס
קטגוריה:אלבומי חברת מרקורי רקורדס
חמזה בארי

**חמזה בארי** (באנגלית: **Hamza Barry**; נולד ב-15 באוקטובר 1994) הוא כדורגלן גמביאני המשחק בעמדת הקשר בא-זולפי ובנבחרת גמביה.

## קריירה
בארי החל את הקריירה המקצוענית שלו בקבוצה בליגה הבכירה בגמביה, והפך במהרה לאחד מהכישרונות הבולטים במדינתו. ב-10 ביוני 2012, עוד בטרם חגג את יום הולדתו ה-18, ערך את הופעת הבכורה שלו בנבחרת גמביה, בהפסד 1–2 ל במסגרת מוקדמות מונדיאל 2010.

בקיץ  הגיע בארי למלטה וחתם בוולטה מליגת העל המלטזית . ב-18 באוגוסט 2013 ערך את הופעת הבכורה שלו במועדון, בניצחון 2–1 נגד מוסטה. שבוע לאחר מכן הבקיע את שער הבכורה שלו, בהפסד 2–3 נגד פאולה היברניאנס. בתום עונת  זכה עם המועדון בדאבל ובתואר "ספורטאי השנה בגמביה". בקיץ 2014 ביקשה חטאפה מהליגה הבכירה בספרד להשאילו, אולם לבסוף נפלה העסקה עקב סירובה של ולטה למעבר. בעונת  סיימה קבוצתו במקום השני בליגה המלטזית, וחמזה הבקיע 12 שערים בכל המסגרות וזכה בתואר "השחקן הצעיר של השנה במלטה".

בקיץ 2015 הגיע בארי לישראל ונבחן בקבוצת מכבי חיפה, אך לבסוף חתם במכבי נתניה. ב-16 באוגוסט 2015 ערך את הופעת הבכורה שלו במועדון, כאשר פתח בהרכב בניצחון 2–0 נגד הפועל באר שבע במסגרת גביע הטוטו וכבש את שערו הראשון בישראל. ב-22 באוגוסט ערך את הופעת הבכורה שלו בליגת העל, כשפתח בהרכב הקבוצה בהפסד 0–1 למכבי פתח תקווה. ב-12 בספטמבר 2015 כבש את שערו הראשון בליגת העל, במשחק מול הפועל תל אביב באצטדיון בלומפילד שהסתיים בתיקו 1–1.

ב-3 בפברואר 2016 חתם בארי עד תום העונה בהפועל תל אביב. ארבעה ימים לאחר מכן כבר פתח בהרכב הקבוצה, במשחק הדרבי מול מכבי תל אביב שהסתיים בתיקו 1–1, ובסך הכל עד תום עונת 2015/2016 ערך 12 הופעות במדי הפועל תל אביב.

ב-31 באוגוסט 2016 חתם בארי בהיידוק ספליט מליגת העל הקרואטית, ובעונתו הראשונה במועדון כבש שלושה שערים ב-27 הופעות ליגה. בסיום העונה האריך את חוזהו בשלוש שנים נוספות, ובעונת  כבש שני שערים ב-31 הופעות.

באפריל  בארי הצטרף לקבוצת המילואים של לוס אנג'לס גלאקסי.

נכלל בסגל נבחרת גמביה לטורניר גביע אפריקה לאומות 2023.

## חיים אישיים
אחיו הוא הכדורגלן אבובאקר בארי.
## קישורים חיצוניים

## הערות שוליים

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני ולטה
קטגוריה:כדורגלני אפולון לימסול
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:כדורגלני היידוק ספליט
קטגוריה:כדורגלני ויילה בולקלוב
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2023
קטגוריה:כדורגלנים זרים בישראל
קטגוריה:ספורטאים זרים במלטה
קטגוריה:ספורטאים זרים בקפריסין
קטגוריה:ספורטאים גמביאנים בישראל
קטגוריה:ספורטאים זרים בקרואטיה
קטגוריה:ספורטאים זרים בארצות הברית
קטגוריה:ספורטאים זרים בדנמרק
קטגוריה:ספורטאים זרים בערב הסעודית
קטגוריה:ילידי 1994
יונתן דייוויד

הרב **יונתן דוד דייוויד** (נולד ה'תר"צ) הוא ראש ישיבת "פחד יצחק" בירושלים, ונשיא ישיבת רבי חיים ברלין בברוקלין ניו יורק.

בתוארו בישיבת רבי חיים ברלין הוא נושא באופן רשמי לצד ראש הישיבה בפועל, הרב אהרן שכטר, ובתקופות קבועות בשנה בהן הוא שוהה בניו יורק, משמש בתפקידו בפועל. במקביל הוא משמש גם כראש כולל האברכים "אור אליהו" המתקיים בשכונת הר נוף לצד ישיבת "פחד יצחק".

## ביוגרפיה
הרב דייוויד נעשה תלמיד מובהק של הרב יצחק הוטנר החל מימי נעוריו, משעה שבא ללמוד בישיבת רבי חיים ברלין. הוא למד זמן מה גם בישיבת מיר בירושלים. במשך כשנה לימד בהוראת הרב חיים קרייזווירט כיתה ח' באנטוורפן שבבלגיה.

באירועי ספטמבר השחור, ב-6 בספטמבר 1970 נחטף המטוס בו שהו דייוויד ורעייתו ברוריה יחד עם הוריה בדרכם לישראל, על ידי החזית העממית לשחרור פלסטין. המחבלים שחררו את החטופים שאינם יהודים, והחזיקו בחטופים היהודים למשך שבוע. לאחר שבוע שוחררו הנשים והילדים, ביניהם ברוריה ואימה, ונשלחו לקפריסין. הגברים החטופים הוחזקו בעמאן בירת ירדן, ולבסוף שוחררו בניקוסיה וחזרו לניו יורק ללילה הראשון של ראש השנה תשל"א.

מספר שנים לפני פטירתו הודיע הרב הוטנר שהרבנים שכטר ודייוויד ישמשו יחד כראשי ישיבת רבי חיים ברלין. בחיי הרב הוטנר היו יושבים בכותל המזרח של הישיבה הרב שכטר מימין, הרב הוטנר במרכז והרב דייוויד משמאל. כיום, הרב דייוויד שוהה רוב הזמן בירושלים, אך מגיע לברוקלין לרובו של חודש ניסן ולחלק מחודש תשרי, ובאותם הזמנים הוא משמש כראש ישיבה שני בישיבת רבי חיים ברלין.

הרב דייוויד ידוע בפרט כבקי בתורת המהר"ל מפראג.

היה נשוי לרבנית ד"ר ברוריה דייוויד (נפטרה בחג הפסח ה'תשפ"ג, אפריל 2023), בתו היחידה של רבו הרב הוטנר. אחיו הוא הרב הלל דייוויד, פוסק בברוקלין.

## יצירתו התורנית
הרב דייוויד ורעייתו ערכו את סדרת הספרים "פחד יצחק" של חמיו, הרב הוטנר. הוא סייע לאשתו בכתיבת הביוגרפיה של אביה ב"ספר הזיכרון לגר"י הוטנר".

הרב דייוויד ערך את הספר "אגרות וכתבים" של הרב הוטנר ופרסם לאחר פטירתו ספר נוסף של שיחות רבו (רובן מסיכומי הרב דייוויד) בשם "מאמרי פחד יצחק".

בשנת תשע"ה יצא לאור ספר "מאירת עיניים", ליקוט ועדים שמסר הרב בישיבת פחד יצחק על ספר בראשית.

וכן הודפסו 2 כרכים של מאמרים על חג הפסח, חוברת על ימי הספירה, וחוברת על בין המצרים.

## מתלמידיו
* הרב חיים יצחק קפלן - משגיח ישיבת חברון ור"מ בישיבת פחד יצחק
* הרב יעקב אנגלנדר - ר"מ ישיבת חמד, לשעבר ר"מ בישיבת פחד יצחק
* הרב יונה רכניצר - ראש ישיבת טשערנוביל באלעד
* הרב ראובן לויכטר - משגיח רוחני, לשעבר משגיח ישיבת חברון-גאולה
* הרב חיים דולני - ראש הכולל גבעת זאב

## לקריאה נוספת
* אהרן טייטלבוים, חטופים לירדן, בין ארץ לשמיים (ריאיון עם הרב יונתן דייוויד), מרוה לצמא, ט' באב תשפ"ד, עמ' 10–14

## קישורים חיצוניים
* 
* דיון על הרב ומשנתו בפורום אוצר החכמה
* 

## הערות שוליים

קטגוריה:רבנים חרדים ישראלים
קטגוריה:בוגרי ישיבת רבי חיים ברלין
קטגוריה:ראשי ישיבה ליטאים בישראל
קטגוריה:ראשי ישיבה אמריקאים
קטגוריה:משפחת הוטנר
קטגוריה:הר נוף: רבנים
קטגוריה:ניצולי תקריות ואסונות תעופה
קטגוריה:בני ערובה
קטגוריה:ישראלים שנחטפו
קטגוריה:ישראלים שנולדו ב-1930
אפרים בואנו

[שמאל|250px|תמונה של אפרים בואנו בתחריט מאת [יאן ליוונס, משנת 1656|ממוזער]]
[שמאל|ממוזער|250px|אפרים בואנו בזקנותו, דיוקן מאת [פרדיננד בול]]
**אפרים חזקיה בּוּאֶנוֹ** (בהולנדית: **Ephraim Hezekiah Bueno**; 1599 – ~1656) היה סופר ורופא יהודי מפורסם יליד פורטוגל  שפעל באמסטרדם במאה ה-17.

## קורות חיים
אחרי גירוש היהודים מספרד בשנת 1492, נמלטה משפחת בואנו היהודית לפורטוגל השכנה. בשנת 1498 היהודים שסירבו להתנצר נאלצו לעזוב גם את פורטוגל. רבים מבני בואנו נאלצו בסופו של דבר להמיר את דתם לנצרות. 

אחד מבני המשפחה, אפרים בן יוסף בואנו, שנולד בשנת 1599 בקשטלו רודריגו שבפורטוגל, קיבל את השם הנוצרי "מרטין אלוורש". מסיבות עלומות הוא סיים את לימודי הרפואה בבורדו, בדרום צרפת, רק בשנת 1641, כלומר בגיל 42-41. "הנוצרים החדשים" לא סבלו אז בדרום צרפת מאותן הרדיפות האכזריות שהיו נהוגות באנוסים בספרד ובפורטוגל. אפילו יהודים כשרים הורשו ללמוד רפואה באוניברסיטת בורדו אך בלי רשות לטפל בנוצרים. התנאים הורעו שם בשביל היהודים אחרי שנת 1615, אולם אפרים בואנו, כנוצרי, הצליח לסיים כאמור, ב-1641 את התואר דוקטור ברפואה בהצטיינות - תוך קבלת הציון "מגנוס ברפואה" (בלטינית -"גדול ברפואה"). שלושת בוחניו היו בעצמם ממשפחות של יהודים מומרים, ביניהם הפרופסור לופס שהיה ידיד ותיק של אביו יוסף והדריך את עבודת הדוקטורט שלו.
אפרים בואנו חזר בהולנד ליהדות והיה אחד מנכבדי הקהילה היהודית באמסטרדם שכללה 400 יהודים פורטוגלים. הוא למד אצל מנשה בן ישראל את מלאכת הדפוס ובעקבותיו שיתף פעולה עם יונה אברבנאל, תלמיד אחר של בן ישראל, בהבאתם לבית הדפוס של ספרים עבריים.
הוא עצמו פרסם שירים, תרגם לספרדית את ספר תהלים ובשנת 1650 הוציא לאור את "פנה רבא", מפתח דברים לקטעים מן התנ"ך המצויים במדרש רבא.

הוא נמנה עם הרופאים המוערכים באמסטרדם ויחד עם אביו יוסף, ייעץ גם לעוצר של הולנד, הנסיך אוראניה.

בשנת 1656 הקים בואנו בשיתוף פעולה עם אברהם פררה את החברה המדעית והפילנתרופית "תורה אור" באמסטרדם.

הוא נפטר באמסטרדם ונקבר בבית הקברות "בית חיים" של קהילת היהודים הפורטוגזים באודרקרק אן דה אמסטל. היה נשוי לאישה בשם יהודית.

### הנצחתו באמנות
בואנו היה מידידיו הקרובים של הצייר הנודע בן התקופה רמברנדט. 
* דיוקנו של בואנו, מעשה ידי רמברנדט, מוצג משנת 1960 ברייקסמוזיאום של הולנד. 
* קיים עוד תחריט מאת רמברנדט משנת 1647 המציג את אפרים בואנו יורד על מדרגות, כשעל אצבעו טבעת המציינת חברותו בגילדת הרופאים. הדפסים של תחריט זה נמצאים במוזיאון המטרופוליטן לאמנות בניו יורק, בגלריה הלאומית ויקטוריה במלבורן ובמוזיאונים נוספים.
* בשנת 1656 אמן הולנדי אחר, יאן ליוונס, יצר תחריט שבו אפרים בואנו מוצג כאדם מבוגר יותר, חובש כיפה, וכשהכתובת בתחתית התמונה מציינת: 
“Dr Ephraim Bonus, Medicus Hebraeus, Alter Avenzoar, magnus in medicis, magni discipulus patris" (ד"ר אפרים בונוס, רופא עברי, אבנזואר השני, גדול ברפואה, תלמיד לאביו הנכבד)

## לקריאה נוספת
* George M. Weisz,William R. Albury *Rembrandt’s Jewish Physician—Dr Ephraim Bueno (1599–1665):A Brief Medical History*, Rambam Maimonides Med J. 2013 Apr; 4(2): e0010

## קישורים חיצוניים

* 
* קברות משפחת בואנו באתר Jewish Atlantic World
* 

## הערות שוליים

קטגוריה:רופאים יהודים הולנדים
קטגוריה:אמסטרדם: אישים
קטגוריה:סופרים יהודים הולנדים
קטגוריה:רופאים יהודים צרפתים
קטגוריה:סופרים יהודים צרפתים
קטגוריה:יהודים פורטוגזים
קטגוריה:יהודים שמוצאם ממגורשי ספרד
קטגוריה:ילידי 1599
קטגוריה:נפטרים ב-1665
גביע אלדאו

**גביע אלדאו** (בספרדית: **Copa Aldao**), שנקרא גם **גביע [[ריו דה לה פלטה]]** (**Copa Río de La Plata**), או **האליפות הריופלטנסית** (**Campeonato Rioplatense**), היה תחרות כדורגל בינלאומית רשמית, ששוחקה לראשונה ב-1914 ואורגנה על ידי התאחדות הכדורגל הארגנטינאית והתאחדות הכדורגל האורוגוואית. היה זה הטורניר הבינלאומי לקבוצות החשוב ביותר ביבשת דרום אמריקה באותה העת, והשתתפו בו נציגות של שתי הליגות הבכירות ביבשת.

הגביע הפגיש את אלופות ליגת העל הארגנטינאית וליגת העל האורוגוואית, תחילה במפגש אחד, ובמהדורות האחרונות - במשחקי בית וחוץ.

בפרסומי CONMEBOL תחרות זו מוזכרת כאחת מהמבשרים של גביע ליברטדורס, בהיותה בין הראשונות שהפגישו באופן רשמי קבוצות ממדינות שונות בדרום אמריקה.

## היסטוריה
בתחילת המאה העשרים החלו להתארגן על ידי ההתאחדויות של ארגנטינה ואורוגוואי **"האליפויות הריופלטנסיות"** ("campeonatos rioplatenses"), טורנירים שונים שהפגישו בין קבוצות משתי המדינות. קונפדרציית CONMEBOL מתייחסת למשחקים אלו כמשחקים הבינלאומיים-רשמיים הראשונים בין קבוצות בדרום אמריקה.

ב-1905 נוסדו הטורנירים הראשונים, ה**קאפ טיי קומפטישן** (בספרדית: Cup Tie Competition; נקרא גם "קופה דה קומפטנסייה שבלייה-בוטל", Copa de Competencia Chevallier Boutell) וה**קופה דה אונור קוסנייר** (Copa de Honor Cousenier), שהפגישו את מחזיקות הגביעים הלאומיים הארנטינאיים "קומפטנסייה" ו"אונור", בהתאמה, עם מקבילותיהן האורוגוואיות. בעשור הבא נוסד גביע אלדאו, שהיה לחשוב מבין הטורנירים הללו מאחר שהפגיש בין אלופות ליגות העל של שתי המדינות, ומכיוון ששרד לאורך זמן - הגביע המשיך להיות משוחק גם עם בוא עידן המקצוענות, בשנות השלושים, ועד לאמצע שנות החמישים של המאה העשרים, לסירוגין.

הגביע נתרם על ידי ד"ר ריקרדו אלדאו, נשיא התאחדות הכדורגל הארגנטינאית, ומכאן אחד משמותיו של הטורניר. כיום מוצג הגביע במוזיאון של ריבר פלייט, הזוכה האחרונה בגביע.

בשנת 1923 שוחק טורניר דומה בשם **"קופה קמפאונטו דל ריו דה לה פלטה"** על ידי אלופות ליגת ההתאחדות הפורשת בארגנטינה והליגה הפורשת באורוגוואי.

בשנים 1942 ו-1957 הפיינליסטיות היו ריבר פלייט ונסיונל, ובשנתיים הללו לא שוחקו משחקי הגומלין שתוכננו, אך גם לא הוכרזו הזוכות רשמית. למרות זאת, יש המוסיפים תואר אחד לכל אחת בגין שנים אלו (לאור ניצחונן במשחק הראשון). בשנים 1945 ו-1946 שוחק גם טורניר מקביל לסגניות האלופות בארגנטינה ובאורוגוואי בשם **קופה דה קונפרטרנידד אסקובר-חרונה** (Copa de Confraternidad Escobar-Gerona).

לאחר 1957 סירבו האלופות להשתתף בתחרות עקב אילוצי לוח זמנים. תחרויות בעלות אופי דומה שהתקיימו בשנים 1997, 1998, 2013 ו-2014 נחשבות לידידותיות, לא רשמיות (והוא הדין לצמד מפגשים בין אלופות המדינות בשנת 1946).

## משחקי גמר גביע אלדאו

### סיכום זכיות לפי קבוצה

## מהדורות שלא הוכרעו

## קישורים חיצוניים

## הערות שוליים

קטגוריה:תחרויות כדורגל בין-לאומיות למועדונים
קטגוריה:תחרויות כדורגל באמריקה הדרומית
קטגוריה:תחרויות כדורגל לא פעילות
יורי לוגביננקו

**יורי לוגביננקו** (ברוסית: **Юрий Логвиненко**, נולד ב-22 ביולי 1988) הוא כדורגלן עבר קזחי ששיחק בעמדת הבלם.

## קריירה
לוגביננקו התחיל את הקריירה שלו במחלקת הנוער של אקטובה. בגיל 18 הצטרף לקבוצה הבוגרת ובמהירות השתלב בה והפך לשחקן הרכב. בעונתו השנייה במועדון זכה באליפות הראשונה שלו בקריירה. ב-17 באוגוסט 2013 ערך את הופעתו ה-172 בליגה במדי המועדון ובכך הפך לשיאן ההופעות של המועדון בליגה.

ב-31 בינואר 2021, לוגביננקו חתם ברוטור וולגוגרד מליגת העל הרוסית, אך שוחרר ממנה כעבור חודשיים.

ב-5 במאי 2021, לוגביננקו חזר לקדנציה שנייה באקטובה.

ב-23 במאי 2008 ערך את הופעת הבכורה שלו בנבחרת קזחסטן בהפסד 5-0 ל. ב-1 ביוני 2012 הבקיע את שער הבכורה שלו בנבחרת בניצחון 2-5 נגד .

## קישורים חיצוניים

קטגוריה:כדורגלנים קזחים
קטגוריה:בלמי כדורגל קזחים
קטגוריה:כדורגלני אקטובה
קטגוריה:כדורגלני אסטנה
קטגוריה:כדורגלני רוטור וולגוגרד
קטגוריה:כדורגלני נבחרת קזחסטן
קטגוריה:ספורטאים זרים ברוסיה
קטגוריה:קזחים שנולדו ב-1988
חנן איסרוביץ'

**חנן איסרוביץ**' הוא קצין בצה"ל בדרגת אלוף-משנה. שירת כראש מחלקת הגנה בסייבר באגף התקשוב וכמפקד ממר"ם, וקודם לכן היה מג"ד בחטיבת הנח"ל.

## שירות צבאי
איסרוביץ' התגייס לצה"ל בפברואר 1992 והחל את שירותו בקורס טיס, אך נשר ממנו והתנדב ליחידת שמשון. ביחידה עבר מסלול הכשרה כלוחם וכמפקד כיתה ויצא לקורס קציני חי"ר. עם סיום הקורס שב ליחידת שמשון ומונה למפקד צוות, והשתתף במבצעים מיוחדים ובלחימה בטרור הפלסטיני ברצועת עזה. בהמשך שימש כמפקד מחלקה ופלוגה בגדוד 932 בחטיבת הנח"ל. לאחר מכן מונה למפקד פלס"ר נח"ל בין השנים 2000–2002, והוביל אותה בלחימה נגד הטרור הפלסטיני באינתיפאדה השנייה.

בשנת 2005 הועלה לדרגת סא"ל ומונה למפקד גדוד 50, והוביל אותו במהלך מלחמת לבנון השנייה, את תפקידו סיים בשנת 2006. בשנת 2013 הועלה לדרגת אל"ם ומונה למפקד ממר"ם, ושימש בתפקיד עד שנת 2015. בשנת 2015 מונה לראש מחלקת הגנה בסייבר באגף התקשוב.

## קישורים חיצוניים
* מפקד ממר"ם: "הנחת העבודה היא שבזמן מלחמה ניתקף במרחב הסייבר", אתר חיל הקשר והתקשוב, 21 במאי 2014
* 
* 
* 

## הערות שוליים

קטגוריה:מפקדי סיירת נח"ל
קטגוריה:מפקדי גדוד 50
קטגוריה:מפקדי גדודים במלחמת לבנון השנייה
קטגוריה:מפקדי ממר"ם
קטגוריה:חיילי חיל הקשר והתקשוב
קטגוריה:אלופי-משנה בצה"ל
קטגוריה:ישראלים שנולדו במאה ה-20
אלכס קיניונס

ממוזער|קיניונס, במסלול מס' 7, לפני הזנקת המירוץ ל-200 מטר באולימפיאדת לונדון
**אלכס לאונרדו קיניונס מרטינס** (בספרדית: **Alex Leonardo Quiñónez Martínez**; 11 באוגוסט 1989 – 22 באוקטובר 2021) היה אתלט אקוודורי, זוכה מדליית ארד באליפות העולם (דוחה 2019) בריצת 200 מטר, שיאן אקוודור בריצות 100 מטר ו-200 מטר.

## ביוגרפיה
קיניונס נולד באסמראלדאס.

### 2011
במשחקים הפאן-אמריקאיים שנערכו בגוודלחרה, מקסיקו ב-2011 סיים במקום שישי בריצת 200 מטר בתוצאה של 20.86 שניות ובמקום חמישי בריצת שליחים 4x100 מטר בשיא לאומי חדש של 39.76 שניות.

### 2012
באליפות האיברו-אמריקה באתלטיקה שנערכה בברקיסימטו, ונצואלה ב-2012 זכה ב-3 מדליות, 2 זהב ו-1 ארד. מדליות זהב, בריצת 100 מטר בתוצאה של 10.33 שניות ובריצת 200 מטר בשיא לאומי חדש של 20.34 שניות. מדליית ארד בריצת שליחים 4x100 מטר.

באולימפיאדת לונדון (2012) סיים במקום שביעי בריצת 200 מטר בתוצאה של 20.57 שניות. בשלב רבע הגמר הוא קבע שיא לאומי חדש של 20.28 שניות.

### 2013
באליפות דרום אמריקה שנערכה בקרטחנה, קולומביה ב-2013 זכה בשתי מדליות זהב, בריצת 100 מטר בתוצאה של 10.22 שניות ובריצת 200 מטר בתוצאה של 20.44 שניות, וסיים במקום רביעי בריצת שליחים 4x100 מטר ובריצת שליחים 4x400 מטר. בתחרות שנערכה בבוגוטה באותה שנה קבע בריצת 100 מטר שיא לאומי חדש של 10.09 שניות

באליפות העולם שנערכה במוסקבה 2013 סיים במקום 15 בריצת 200 מטר בתוצאה של 20.55 שניות, בשלב המוקדמות הוא קבע תוצאה של 20.47 שניות ועלה לשלב חצי הגמר מהמקום התשיעי ובמקום 44 בריצת 100 מטר בתוצאה של 10.50 שניות.

### 2014
במשחקים הדרום אמריקאיים שנערכו בסנטיאגו דה צ'ילה ב-2014 זכה קיניונס במדליית כסף בריצת 200 מטר בתוצאה של 20.66 שניות ובמדליית ארד בריצת 100 מטר בתוצאה של 10.39 שניות.

### 2015
באליפות העולם שנערכה בבייג'ינג 2015 הוא פסל בריצת 200 מטר.

### 2018
במשחקי דרום אמריקה שנערכו בקוצ'במבה, בוליביה ב-2018 זכה בשתי מדליות, זהב וכסף. מדליית זהב בריצת 200 מטר בתוצאה של 19.93 שניות ומדליית כסף בריצת 100 מטר בתוצאה של 10.09 שניות.

### 2019
באליפות העולם בריצות שליחים שנערכה ביוקוהמה, יפן ב-12 במאי 2019 סיים במקום עשירי בריצת שליחים 4x200 מטר בתוצאה של 1:27.22 דקות.

במשחקים הפאן-אמריקאיים שנערכו בלימה פרו ב-9 באוגוסט אותה שנה זכה במדליית זהב בריצת 200 מטר בתוצאה של 20.27 שניות.

#### מדליית ארד באליפות העולם
באליפות העולם שנערכה בדוחה, קטר ב-1 באוקטובר אותה שנה הוא זכה במדליית ארד בריצת 200 מטר בתוצאה של 19.98 שניות, אחרי נואה ליילס מארצות הברית (19.83 שניות) ואנדרה דה גראס מקנדה (19.95 שניות).

### 2021
באליפות העולם בריצות שליחים שנערכה בחוז'וב, פולין ב-2 במאי 2021 סיים במקום רביעי בריצת שליחים 4x200 מטר בשיא לאומי חדש של 1:24.89 דקות.

### מותו
נרצח ביריות בגואיאקיל ב-22 באוקטובר 2021.

## שיאים אישיים
### אצטדיון
* ריצת 100 מטר: 10.09 שניות (2013)
* ריצת 200 מטר: 19.87 שניות (2019)

## קישורים חיצוניים

## הערות שוליים

קטגוריה:ספורטאים אקוודורים
קטגוריה:אצנים
קטגוריה:אתלטים באולימפיאדת לונדון (2012)
קטגוריה:קורבנות רצח
קטגוריה:אקוודורים שנולדו ב-1989
קטגוריה:נפטרים ב-2021
אוסקר פון הוטייה

**אוסקר אמיל פון הוטייה** (בגרמנית: **Oskar Emil von Hutier**; 27 באוגוסט 1857 – 5 בדצמבר 1934) היה גנרל גרמני שפיקד על דיוויזיה, על קורפוס ואחר כך על ארמייה בחזית המזרחית ובחזית המערבית.

## ביוגרפיה
### תחילת הקריירה
פון הוטייה נולד בארפורט שהשתייכה לממלכת פרוסיה, למשפחה בעלת מסורת צבאית ארוכה, סבו שירת בצבא הצרפתי, ואילו אביו צלסטין היה קולונל בצבא הפרוסי. ב-1875 התגייס לצבא הגרמני הקיסרי ומילא בו תפקידי פיקוד ומטה, ובשנת 1912 מונה למפקד דיוויזיית המשמר ה-1.

### מלחמת העולם הראשונה ואחריתו
בפרוץ מלחמת העולם הראשונה היה פון הוטייה מפקד דיוויזיית המשמר ה-1 שהייתה חלק מהארמייה השנייה ולחם בחזית המערבית, ונטל חלק בקרב על המארן. ב-4 באפריל 1915 מונה פון הוטייה למפקד הקורפוס ה-21 שהיה חלק מהארמייה העשירית בחזית המזרחית. ב-2 בינואר 1917 מונה פון הוטייה למפקד פלגת הארמייה D. ב-22 באפריל 1917 מונה פון הוטייה למפקד הארמייה השמינית ופיקד עליה במבצע אלביון ובכיבוש ריגה. ב-22 בדצמבר 1917 הוטל על פון הוטייה להקים את הארמייה ה-18 בחזית המערבית. באביב 1918 השתתפה הארמייה בפיקודו במתקפת האביב כחלק מקבוצת הארמיות של וילהלם, נסיך הכתר של גרמניה, ובתחילה זכתה להישגים נאים, אך לבסוף נבלמה.

בסוף קיץ 1918 הותקפה הארמייה על ידי מדינות ההסכמה במסגרת מתקפת מאה הימים, ובשל כך נאלצה לסגת צפונה זמן קצר לפני סיום המלחמה.

עם חתימת הסכם שביתת הנשק הסיג פון הוטייה את כוחותיו באופן מסודר לשטחי הקיסרות הגרמנית ובראשית 1919 פרש משירות צבאי.

לאחר המלחמה היה פון הוטייה נשיא ליגת הקצינים הגרמניים עד מותו.

פון הוטייה נפטר בברלין ב-5 בדצמבר 1934.

## משפחתו
פון הוטייה היה נשוי לפאני לודנדורף, ממנה היו לו 3 ילדים. הגדול אוסקר נפצע קשה בקרב ורדן ב-1916.

## עיטורים
* פור לה מריט
* מסדר העיט האדום עם כתר וכוכב
* מסדר הכתר, דרגה שנייה עם כוכב
* צלב הברזל דרגה שנייה (1914)
* צלב הברזל דרגה ראשונה (1914)

## ראו גם
* הקיסרות הגרמנית במלחמת העולם הראשונה

## קישורים חיצוניים

קטגוריה:גנרלים בצבא הקיסרות הגרמנית
קטגוריה:החזית המזרחית במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1850
קטגוריה:גרמנים שנפטרו ב-1934
אורבי אמנואלסון

**אורבי אמנואלסון** (נולד ב-16 ביוני 1986) הוא כדורגלן עבר הולנדי ששיחק בעמדת המגן השמאלי וכקשר כנף שמאל.

## קריירת מועדונים
אמנואלסון התחיל את הקריירה שלו במחלקת הנוער של אייאקס אמסטרדם. ב-10 באפריל 2005 הוא ערך את הופעת הבכורה שלו בקבוצה הבוגרת בניצחון 2–4 נגד א.ז. אלקמאר. בעונת  סיים את גיל הנוער והצטרף באופן רשמי לקבוצה הבוגרת בה הפך במהרה לשחקן הרכב ואף זכה עם הקבוצה בגביע ההולנדי בתום העונה ואף בתואר "הכישרון של השנה באמסטרדם". בעונת  הוסט לעמדת הקיצוני שמאלי לאחר שגילה יכולת הגנית לקויה.

ב-23 בינואר 2011 חתם במילאן ל-3 וחצי שנים תמורת 1.7 מיליון אירו. ב-26 בינואר 2011 ערך את הופעת הבכורה שלו במדי מילאן נגד סמפדוריה במסגרת קופה איטליה בו בישל שער לפאטו. הוא הבקיע את שער הבכורה שלו במדי מילאן נגד פלרמו. ב-19 בפברואר 2012 הבקיע את שער הליגה הראשון שלו במילאן נגד פארמה.

ב-31 בינואר 2013 הושאל לפולהאם האנגלית עד לסיום העונה. כעבור יומיים ערך את הופעת הבכורה שלו בקבוצה. במחזור האחרון של העונה נגד סוונסי סיטי כבש את שער הבכורה שלו עבור פולהאם. ב-11 ביולי 2014 חתם ברומא עד לסיום העונה עם אופציה לשנתיים נוספות. בינואר  עבר לאטאלנטה ושוחרר ממנה ב-1 ביולי אותה שנה.

ב-1 בינואר 2016 חתם בהלאס ורונה האיטלקית עד לסוף העונה. ב-6 בספטמבר 2016 חתם בשפילד ונסדיי מהליגה האנגלית השנייה.

בקיץ  אמנואלסון חתם באוטרכט.

## קריירה בינלאומית
בשנת  אמנואלסון השתתף עם נבחרת הנוער של הולנד באליפות העולם בכדורגל עד גיל 20. שנה לאחר מכן זכה עם הנבחרת הצעירה באליפות אירופה בכדורגל עד גיל 21 - 2006. ב-16 באוגוסט 2006 הוא ערך את הופעת הבכורה שלו בנבחרת הבוגרת במשחק ידידות נגד .

## תארים
; אייאקס
*הגביע ההולנדי: , , 
*מגן יוהאן קרויף: , , 

; מילאן
*סרייה א': 
*הסופר קאפ האיטלקי: 

; נבחרת הולנד
*אליפות אירופה בכדורגל עד גיל 21: 2006

; אישיים
*הכישרון של השנה באמסטרדם: 

## קישורים חיצוניים

* 

קטגוריה:כדורגלנים הולנדים
קטגוריה:מגני כדורגל הולנדים
קטגוריה:קשרי כדורגל הולנדים
קטגוריה:כדורגלני אייאקס
קטגוריה:כדורגלני מילאן
קטגוריה:כדורגלני פולהאם
קטגוריה:כדורגלני רומא
קטגוריה:כדורגלני אטאלנטה
קטגוריה:כדורגלני הלאס ורונה
קטגוריה:כדורגלני שפילד ונסדיי
קטגוריה:כדורגלני אוטרכט
קטגוריה:כדורגלני נבחרת הולנד
קטגוריה:אמסטרדם: כדורגלנים
קטגוריה:כדורגלנים באולימפיאדת בייג'ינג (2008)
קטגוריה:הולנדים ממוצא סורינאמי
קטגוריה:הולנדים שנולדו ב-1986
איוואן ווקוביץ'

**איוואן ווקוביץ**' (במונטנגרית: **Иван Вуковић**; נולד ב-9 בפברואר 1987) הוא כדורגלן עבר מונטנגרי.

## קריירת מועדונים
ווקוביץ' התחיל את הקריירה שלו בזטה. כבר בעונתו הראשונה הפך לשחקן מפתח וסיים את העונה עם הקבוצה במקום ה-3 של ליגת העל של סרביה ומונטנגרו שנחשב להישג הגדול ביותר של הקבוצה עד אז. בקיץ  חתם בבודוצ'נוסט פודגוריצה עימה זכה באליפות בתום עונת  אך בעונה זו לא כבש ב-16 משחקים בהם שותף. בשלוש העונות שלאחר מכן, היה מלך השערים של הקבוצה בכל עונה ובעונת  של הליגה כולה עם 20 שערים.

בקיץ  חתם בהיידוק ספליט תמורת 425 אלף אירו. ב-28 ביולי 2011 ערך את הופעת הבכורה שלו בספליט בהפסד 0–1 נגד סטוק סיטי במסגרת מוקדמות הליגה האירופית. בעונתו הראשונה בספליט לא עלה על הציפיות וכבש שני שערים בלבד, אולם עונה לאחר מכן כבש 9 שערים. בקיץ  חתם בסאנגנם הדרום קוריאנית בה שיחק במשחק שנה.

ב-1 בספטמבר 2014 חתם בOFK בלגרד הסרבית. בינואר  חזר למונטנגרו כאשר חתם במלאדוסט פודגוריצה בה כבש 7 שערים ב-15 הופעות. ב-4 באוגוסט 2015 חתם במכבי נתניה. אך פרש מהמועדון תוך פחות מחודש. בפברואר  חזר למלאדוסט פודגוריצה לאחר שהיה שחקן חופשי כחצי שנה.

## נבחרת מונטנגרו
ב-18 בנובמבר 2009 ערך את הופעת הבכורה שלו בנבחרת מונטנגרו במשחק ידידות נגד .

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:פודגוריצה: כדורגלנים
קטגוריה:כדורגלני זטה
קטגוריה:כדורגלני בודוצ'נוסט פודגוריצה
קטגוריה:כדורגלני היידוק ספליט
קטגוריה:כדורגלני סאנגנם
קטגוריה:כדורגלני OFK בלגרד
קטגוריה:כדורגלני OFK טיטוגרד
קטגוריה:כדורגלני רבוטניצ'קי
קטגוריה:כדורגלני נבחרת מונטנגרו
קטגוריה:מונטנגרים שנולדו ב-1987
גיא שילון

**גיא שילון** (נולדה בשנת 1997) היא אלופת ישראל בשחיה במשחה ל-200 מטר גב (2013).

## ביוגרפיה
שילון התאמנה בקבוצת מכבי פארק מים רעות בהדרכתו של כרמל לויתן, בשנת 2014 עברה לקבוצת הפועל ירושלים.

### 2011
ב**אליפות קומן** (אליפות מדינות הים התיכון בשחייה לנוער) שנערכה בקפריסין ביוני 2011 זכתה שילון במדליית זהב במשחה ל-200 מטר גב בתוצאה של 2:21.93 דקות. 

בפסטיבל האולימפי האירופי לנוער שנערך בטרבזון טורקיה בסוף יולי אותה שנה סיימה שילון במקום שישי במשחה ל-200 מטר גב בשיא ישראלי לגילאי 14 ו-15 חדש של 2:19.94 דקות (הנוכחי, 2015), במקום 13 במשחה ל-100 מטר גב בתוצאה של 1:07.07 דקות, במקום 19 במשחה ל-200 מטר פרפר בתוצאה של 2:34.94 דקות ובמקום 20 במשחה ל-100 מטר פרפר בתוצאה של 1:08.48 דקות.

### 2012
באליפות ישראל בשחייה שנערכה במכון וינגייט באוגוסט 2013 זכתה שילון במדליית כסף, במשחה ל-200 מטר גב בתוצאה של 2:20.20 דקות, אחרי אנה וולצ'קוב ממכבי חיפה (2:17.55 דקות) ולפני דר רז ממכבי קריית אונו (2:22.67 דקות). נוסף לכך, היא סיימה במקום חמישי במשחה ל-100 מטר גב בתוצאה של 1:07.09 דקות, מקום שמיני במשחה ל-50 מטר גב בתוצאה של 32.21 שניות ובמקום 12 במשחה ל-100 מטר פרפר בתוצאה של 1:09.57 דקות.

### 2013
באליפות אירופה בשחייה לנוער שנערכה בפוזנן, פולין ביולי 2013 סיימה שילון במקום 16 במשחה ל-200 מטר גב בשיא אישי חדש של 2:19.61 דקות, במקום 25 במשחה ל-100 מטר גב בתוצאה של 1:05.79 דקות ובמקום 37 במשחה ל-50 מטר גב בתוצאה של 31.29 שניות

#### אלופת ישראל
חודש לאחר מכן, באליפות ישראל בשחייה שנערכה במכון וינגייט באוגוסט אותה שנה זכתה שילון בשתי מדליות, זהב וכסף. מדליית זהב, במשחה ל-200 מטר גב בשיא אישי חדש של 2:18.83 דקות, לפני שחר מנחם חברתה לקבוצה (2:21.72 דקות) וטל קידרון מכבי קריית ביאליק (2:22.75 דקות). מדליית כסף, במשחה ל-100 מטר גב בשיא אישי חדש נוסף של 1:04.83 דקות, אחרי עמית עברי מהפועל עמק חפר (1:03.13 דקות) ולפני מיכל ליברמן מהפועל עירוני הוד השרון (1:04.94 דקות).

### 2014
באליפות ישראל בשחייה (בריכת 25 מטר) שנערכה במכון וינגייט בפברואר 2014, זכתה שילון במדליית כסף, במשחה ל-200 מטר גב בשיא אישי חדש של 2:14.24 דקות, אחרי עמית עברי שקבעה שיא ישראלי חדש של 2:08.51 דקות ולפני שחר מנחם (2:15.65 דקות). נוסף לכך, היא סיימה במקום חמישי במשחה ל-100 מטר גב בתוצאה של 1:03.33 דקות ובמקום שישי במשחה ל-50 מטר גב בתוצאה של 30.17 שניות.

באליפות ישראל שנערכה באוגוסט אותה שנה זכתה שילון במדליית ארד במשחה ל-100 מטר גב בתוצאה של 1:05.27 דקות, אחרי אנה וולצ'קוב (1:04.98 דקות) ומיכל ליברמן (1:05.09 דקות). וסיימה במקום חמישי במשחה ל-200 מטר גב בתוצאה של 2:21.18 דקות ולא הצליחה להגן על תוארה.

באליפות ישראל בשחייה (בריכת 25 מטר) שנערכה במכון וינגייט בדצמבר אותה שנה, סיימה שילון במקום רביעי, במשחה ל-200 מטר גב בתוצאה של 2:14.93 דקות, במקום חמישי במשחה ל-100 מטר גב בתוצאה של 1:03.13 דקות, במקום חמישי במשחה ל-100 מטר מעורב אישי בשיא אישי חדש של 1:05.08 דקות ומקום שמיני במשחה ל-400 מטר מעורב אישי בתוצאה של 5:03.69 דקות.

## קישורים חיצוניים
* גיא שילון, באתר *Swimrankings* 

## הערות שוליים

קטגוריה:שחייניות גב ישראליות
קטגוריה:אלופות ישראל בשחייה
קטגוריה:בוגרות המכללה האקדמית נתניה
קטגוריה:בוגרי המכללה האקדמית נתניה
קטגוריה:ישראליות שנולדו ב-1997
קטגוריה:ישראלים שנולדו ב-1997
בלדווין הרביעי, רוזן פלנדריה

שמאל|ממוזער|220px|בולדווין הרביעי

**בלדווין הרביעי, רוזן פלנדריה** (980-1035) הידוע גם כבולדווין המזוקן, היה איש אצולה צרפתי ורוזן פלנדריה. הוא מלך משנת 987 עד מותו ב-1035. תחת שלטונו הפכה פלנדריה לאחד הכוחות החזקים ביותר במערב אירופה.

## קורות חיים
בלדווין היה בנו של ארנולף השני, רוזן פלנדריה ושל רוצאלה מאיטליה. כשאביו מת בשנת 987 ירש אותו בלדווין כרוזן של פלנדריה. אמו, רוצאלה שלטה כעוצרת בשמו עד שהגיע לגיל המתאים. לאחר מות אביו, התחתנה רוצאלה עם רובר השני, מלך צרפת. כשרובר התגרש ממנה בשנת 991 בלדווין מרד בו. כשהגיעו למשא ומתן, הוחזרו לבלדווין מחוזות שנלקחו מפלנדריה בעבר. בלדווין קיבל את מחוז זיילנד מהיינריך השני, קיסר האימפריה הרומית הקדושה תמורת שירותיו הצבאיים. הכלכלה של פלנדריה ראתה חיזוק עצום בתקופתו של בלדווין הרביעי.

## משפחה
*בולדווין החמישי, רוזן פלנדריה, בנה של אשתו הראשונה.
*אוגיבה מלוקסמבורג, אשתו הראשונה
*אלינור מנורמנדי, אשתו השנייה
*יְהוּדִית מפלנדריה, בתה של אשתו השנייה.

## קישורים חיצוניים

* ביוגרפיה, באתר geni.com
* 

קטגוריה:רוזני פלנדריה
קטגוריה:ילידי 980
קטגוריה:נפטרים ב-1035
Aeternitas (גרמניה)

**אטרניטאס** (בגרמניה: **Aeternitas**) הייתה להקת מטאל סימפוני ומטאל גותי גרמנית. הלהקה נוסדה בשנת 1999 והתפרקה ב-2022.

## תולדות הלהקה
הלהקה הוקמה בשנת 1999 על ידי אניה מלכאו ואלכסנדר הוזינגר שעבדו יחד בלהקת מטאל גותי. השניים החליטו לעבוד על פרויקט במסגרתו הם ילחינו בסגנון מטאל את מיסת הרקוויאם הנוצרית. הפרויקט יצא כאלבומה הראשון של הלהקה (Requiem) בשנת 2000 וזכה להצלחה מקומית. בעקבות ההצלחה החליטו השניים להקים להקה שתוכל לבצע את השירים בהופעות חיות, ולצורך כך צרפו כמה חברי להקה נוספים.

פירוש השם של הלהקה בלטינית הוא "נצח"/"אלוהות". אטרניטאס היה הכינוי לקיסרים שהוכרזו כאלים בקיסרות הרומית.

בשנת 2004 הוציאה הלהקה את אלבומה השני (La Danse Macabre; ריקוד המוות) הקרוי על שם המוטיב האמנותי הידוע. בשנת 2009 יצא אלבומם השלישי (Rappacinis Tochter; הבת של ראפצ'יני), אלבום קונספט על פי סיפור קצר ידוע של נתניאל הות'ורן וכן סיפורים של אדגר אלן פו. האלבום זכה להצלחה וזכה בפרס האלבום הטוב ביותר בסצנת הרוק הגרמנית. האלבום גם יצא בגרסת הופעה חיה.

בשנת 2016 יצא האלבום House Of Usher, המבוסס על הסיפור מפלת בית אשר מאת אדגר אלן פו. הלהקה עבדה על האלבום מ-2011. סינגל ראשון מתוך האלבום יצא בשנת 2014 והאלבום עצמו ב-2016.

ב-2018 הוציאה את האלבום Tales of the Grotesque וב-2020 את Haunted Minds.

ב-2022 התפרקה הלהקה.

## דיסקוגרפיה
* Requiem (2000)
* La Danse Macabre (2004)
* Rappacinis Tochter (2009)
* House Of Usher (2016)
* Tales of the Grotesque (2018)
* Haunted Minds (2020)

## קישורים חיצוניים
* 

קטגוריה:להקות מטאל גותי
קטגוריה:להקות מטאל סימפוני
קטגוריה:להקות גרמניות
קטגוריה:מלחיני רקוויאם
קטגוריה:להקות שהוקמו בשנת 1999
קטגוריה:להקות שהתפרקו בשנת 2022
רקוויאם (אטרניטאס)

**רקוויאם** (**Requiem**) הוא אלבומה הראשון של להקת המטאל הסימפוני אטרניטאס. האלבום יצא בשנת 2000. האלבום הוא הלחנה בסגנון מטאל את הטקסט הליטורגי של הרקוויאם הקתולי, וכל המילים שבו בלטינית (למעט הקיריה).

## האלבום
האלבום הוא פרי יוזמה משותפת של אניה מלכאו ואלכסנדר הוזינגר שבשנת 1999 החליטו ליצור גרסת מטאל לרקוויאם הקתולי. הטקסט הליטורגי של הרקוויאם הוא טקסט המתאים לאופי סצנת המטאל הסימפוני שכן הוא, ובעיקר המזמור דיאס אירה, מלא בתיאורים אודות יום הדין הנורא, הוא מתקשר למוות ושייך למסורת ארוכה של הלחנת מוזיקה קלאסית. הפרויקט המשותף של מלכאו והוזינגר יצא כאלבום בשנה שלאחר מכן וזכה להצלחה. בעקבות הצלחת האלבום הוקמה להקת אטרניטאס, כדי להופיע עם שירי הפרויקט.

## השירים

## קישורים חיצוניים

* האלבום במלואו לשמיעה בחינם באתר הרשמי של הלהקה.

אטרניטאס
קטגוריה:אלבומי מטאל
אבא חסיד

רבי **אַבְרָהָם אַבָּא חָסִיד** (נפטר בשנת ה'תקל"א, 1771), ובפי העם **אַבָּא קְרוּפְּנִיק** או **אַבָּא אֲרִיכָא**, היה צדיק נסתר ולמדן מופלג, ידידו של הגאון מווילנה ודמות נערצת בקרב יהודי ליטא.

רבי אבא נדד בראשית חייו בין עיירותיה של ליטא, עד שקבע את מגוריו בעיירה קרוז' (קראז) שבפלך קובנה, שבה התפרנס כטוחן, באמצעות מטחנה ידנית שרכש. בשל גובהו כונה "אבא דער הויכער" (אבא הגבוה) או בלשון נמלצת "אבא אריכא", על שמו של האמורא הנודע רב שנשא שם זה. יש שכינוהו "אבא קְרוּפְּנִיק", על שם פרנסתו כטוחן שעורים, והיו מעטים שכינוהו "אבא חסיד", בדרך היתול, משום שנהג להתבודד ולהימנע ממגע עם אנשים, בדרך חסידות (נזירות).

לאחר שהתגלה כי הגאון מווילנה מתכתב עמו בסתר, החל ללמד תורה לתלמידים וביניהם גדולי תורה כמו רבי רפאל הכהן כ"ץ, אב"ד אה"ו.

בשנים שלאחר פטירתו היה קברו למוקד עלייה לרגל, ובקרב יהודי ליטא נפוצו סיפורים על נסים שקרו בעטיה של תפילה על קברו. נכדו הקרוי על שמו, רבי אברהם אבלי (אבא'לי) רוזאניש, היה מגיד מישרים במינסק.

## קישורים חיצוניים
* 'ר' אבא חסיד („ר' אבא אריכא”)', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 23 (, תמונה 1221).
* 

## הערות שוליים

קטגוריה:רבנים ליטאים
דוד לפלר

**דוד לפלר** (28 ביוני 1958 – 21 בדצמבר 2023) היה מנהל במגזר הציבורי הישראלי. כיהן כמנכ"ל במשרד הכלכלה והתעשייה, במשרד להגנת הסביבה ובמשרד המדע והטכנולוגיה, מייסד תנועת OneVoice ישראל ופעיל לדו-קיום יהודי-ערבי.

## ביוגרפיה
לפלר נולד בחיפה, סיים ב-1984 תואר ראשון במדע המדינה באוניברסיטה העברית בירושלים וב-1986 סיים תואר שני במדע המדינה באוניברסיטה העברית. ב-1994 סיים תואר שני במנהל עסקים באוניברסיטה העברית.

בתקופת לימודי התואר הראשון שימש עוזרו הפרלמנטרי של יצחק רבין. לאחר כניסתו של שמעון פרס לתפקיד ראש הממשלה, מונה לפלר לעוזרו של נמרוד נוביק, יועצו המדיני של פרס. בשנים 1987 עד 1989 עבד במחלקת המחקר של בית ברל ולאחר מכן שימש עוזרו של יו"ר ועדת הכספים אברהם שוחט עד 1991.

ב-1992 מונה למנהל שירות התעסוקה וכיהן בתפקיד עד 1994. שימש דירקטור ויו"ר ועדת המכרזים בחברת החשמל, יו"ר המועצה הציבורית החדשה לבתי ספר לאמנויות, ויועץ לראש עיריית הוד השרון, חי אדיב.

במרץ 2002 מונה למנכ"ל משרד המדע והטכנולוגיה תחת השר מתן וילנאי וכיהן בתפקיד במשך מספר חודשים, עד שהוחלף עם כינונה של הממשלה החדשה. בספטמבר 2005 עם מינויו המחודש של וילנאי לשר המדע, תרבות והספורט מונה לפלר למנכ"ל המשרד. גם בקדנציה זו כיהן מספר חודשים בלבד בעקבות פרישתה של מפלגת העבודה מהקואליציה והתפטרותו של וילנאי.

בשנים 2007 עד 2013 שימש מנכ"ל חברת אתוס - החברה לאמנות תרבות וספורט חיפה בע"מ.

בספטמבר 2013 מונה למנכ"ל המשרד להגנת הסביבה. ביולי 2015, בעקבות חילופי השרים, התפטר מהתפקיד.

ב-2016, מונה לפלר כיושב-ראש הוועדה המחוזית לתכנון ולבנייה של מחוז הדרום.

במאי 2020 אישרה הממשלה את מינויו למנכ"ל משרד הכלכלה והתעשייה.

בוגר תוכנית המנהיגות הבכירה של קרן וקסנר.

היה חבר ופעיל במפלגת העבודה, מייסד ארגון OneVoice ישראל, היו"ר ומנהלו הראשון ופעל רבות לקידום סיום הסכסוך הישראלי-פלסטיני בדרכי שלום ודו-קיום ערבי-יהודי בתוך מדינת ישראל.

## חיים אישיים

התגורר בהוד השרון והיה נשוי לתמי ואב לשניים: דניאל וגל.

לפלר נפטר ב-21 בדצמבר 2023 לאחר מאבק במחלה. הוא נקבר בבית העלמין נווה הדר בהוד השרון.

## קישורים חיצוניים
* קורות חיים, באתר המשרד להגנת הסביבה (כיום, בארכיון האינטרנט "archive.is").
* על דוד לפלר ולזכרו, באתר הבמה הרעיונית - על פועלו והספדי חברים.ות שליווי אותו בדרכו.
* [[עמיר פרץ] בהספד לדוד לפלר].
* "חידוש תהליך השלום - השבת של מפלגת העבודה", מאמר שהתפרסם בידיעות אחרונות.

## הערות שוליים

קטגוריה:מנכ"לי משרד התעשייה, המסחר והתעסוקה
קטגוריה:מנכ"לי המשרד להגנת הסביבה
קטגוריה:מנכ"לי משרד המדע והטכנולוגיה
קטגוריה:פעילי מפלגת העבודה
קטגוריה:בוגרי תיכון עירוני ה' (חיפה)
קטגוריה:בוגרי האוניברסיטה העברית בירושלים
קטגוריה:בוגרי תוכנית המנהיגות הבכירה של קרן וקסנר
קטגוריה:חיפה: אישים
קטגוריה:הוד השרון: אישים
קטגוריה:אישים הקבורים בהוד השרון
קטגוריה:ישראלים שנולדו ב-1958
קטגוריה:ישראלים שנפטרו ב-2023